CELEX: 62020CN0262
Language: el
Date: 2020-06-15 00:00:00
Title: Υπόθεση C-262/20: Αίτηση προδικαστικής αποφάσεως την οποία υπέβαλε το Rayonen sad Lukovit (Βουλγαρία) στις 15 Ιουνίου 2020 — VB κατά Glavna direktsia «Pozharna bezopasnost i zaschtita na naselenieto» kam Ministerstvo na vatreshnite raboti

24.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/37
            
         
      Αίτηση προδικαστικής αποφάσεως την οποία υπέβαλε το Rayonen sad Lukovit (Βουλγαρία) στις 15 Ιουνίου 2020 — VB κατά Glavna direktsia «Pozharna bezopasnost i zaschtita na naselenieto» kam Ministerstvo na vatreshnite raboti
      (Υπόθεση C-262/20)
      (2020/C 279/49)
      Γλώσσα διαδικασίας: η βουλγαρική
      
         Αιτούν δικαστήριο
      
      Rayonen sad Lukovit
      
         Διάδικοι στην υπόθεση της κύριας δίκης
      
      
         Ενάγων: VB
      
         Εναγόμενη: Glavna direktsia «Pozharna bezopasnost i zaschtita na naselenieto» kam Ministerstvo na vatreshnite raboti
      
         Προδικαστικά ερωτήματα
      
      
                  1)
               
               
                  Απαιτεί η αποτελεσματική προστασία σύμφωνα με το άρθρο 12, στοιχείο α', της οδηγίας 2003/88/ΕΚ (1) να είναι η κανονική διάρκεια της νυχτερινής εργασίας των αστυνομικών και των πυροσβεστών μικρότερη από την καθορισμένη κανονική διάρκεια της εργασίας την ημέρα;
               
            
                  2)
               
               
                  Απαιτεί η κατοχυρωμένη στα άρθρα 20 και 31 του Χάρτη των Θεμελιωδών Δικαιωμάτων της Ευρωπαϊκής Ένωσης αρχή της ισότητας να ισχύει εξίσου και για τους απασχολούμενους στον δημόσιο τομέα, συμπεριλαμβανομένων των αστυνομικών και των πυροσβεστών, η κανονική διάρκεια της νυχτερινής εργασίας που έχει καθοριστεί στο εθνικό δίκαιο στις επτά ώρες για τους εργαζομένους στον ιδιωτικό τομέα;
               
            
                  3)
               
               
                  Επιτυγχάνεται αποτελεσματικά ο προβλεπόμενος στην αιτιολογική σκέψη 8 της οδηγίας 2003/88/ΕΚ σκοπός του περιορισμού της διάρκειας της νυχτερινής εργασίας, μόνο αν το εσωτερικό δίκαιο καθορίζει ρητά την κανονική διάρκεια της νυχτερινής εργασίας και για τους απασχολούμενους στον δημόσιο τομέα;
               
            
         (1)  Οδηγία 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας (EE 2003, L 299 της 18.11.2003, .σ 9).